ועדת הכספים, כנסת 24, פרוטוקול מספר 212, 2022-01-25 14:30

אלכס קושניר: אני מחדש את הישיבה, אנחנו בעצם סיימנו בבוקר דיון על הצעת חוק הבנקאות (הרחבת מקורות המימון לתאגידים חוץ-בנקאיים העוסקים במתן אשראי).

אלכס קושניר: אני רוצה לומר כמה מילים לפני שנעבור להצבעה על החוק ועל ההסתייגויות.

אלכס קושניר: הדיון התמקד בהרבה מאוד סוגיות חשובות מאוד, ואני חושב שאולי צריך לסכם את מה שאנחנו עושים פה.

אלכס קושניר: אני חושב שיהיו לזה השלכות מאוד משמעותיות וחיוביות למשק הישראלי.

אלכס קושניר: אנחנו דיברנו כאן הרבה מאוד על משכנתאות.

אלכס קושניר: אבל מעבר למשכנתאות צריך להבין שהמהלך הזה שאנחנו עושים כאן פותח גם את התחרות באשראי לעסקים, גם לעסקים קטנים וגם לעסקים בינוניים, ואגב, גם לעסקים גדולים יותר.

אלכס קושניר: אני חושב שכולם מבינים וכולם מסכימים שמחנק האשראי הוא אחד המחסומים הכי גדולים להתקדמות הכלכלה והתקדמות העסק.

אלכס קושניר: ולכן אנחנו עושים פה שני דברים חשובים מאוד: אנחנו מכניסים פה תחרות גם לשוק האשראי העסקי, וגם לשוק האשראי למשכנתאות.

אלכס קושניר: אנחנו מורידים כבלים מגופים חוץ-בנקאיים שיאפשרו להם לעבוד ולפרוח.

אלכס קושניר: עושים את זה באחריות, ואני שמח מאוד שהחקיקה הזאת באה ביוזמתה של הממשלה ובהסכמה של כל הגורמים, של כל הגופים.

אלכס קושניר: ובאמת יש לי ציפייה שבקרוב מאוד, אנחנו נראה גם את שינוי התמהיל באשראי בין בנקים לבין חברות כרטיסי אשראי לבין גופים חוץ בנקאיים נוספים בשוק העסקי, בשוק האשראי העסקי, וגם בשוק המשכנתאות.

אלכס קושניר: אני רוצה לעבור להצבעה ומאוד מקווה שלא יהיו לנו הסתייגויות או לא יהיו הרבה הסתייגויות, ונוכל לקדם את החקיקה הזאת מהר ככל שניתן, כי אני מזכיר לכם שבחוץ יש אנשים שמחכים לאשראי הזה, מחכים להוזלת - - -

ינון אזולאי: עוד פעם אתה רוקד לנו על המצפון?

אלכס קושניר: כן.

ינון אזולאי: אלכס, אנחנו - - -

אלכס קושניר: לאשראי הזה מחכים - -

ינון אזולאי: לא, זה לא נכון - - -

אלכס קושניר: - - להוזלת ריביות.

ינון אזולאי: זה לא נכון להגיד לנו את הדבר הזה.

אלכס קושניר: ואני מאוד מקווה שנעשה את זה מהר.

אלכס קושניר: בבקשה, אייל.

אייל לב ארי: אני לא קיבלתי הסתייגויות, השאלה אם לחברי הכנסת כאן יש הסתייגויות.

ינון אזולאי: יש לך קודם כל את של שלמה קרעי, איפה ששלמה קרעי נתן.

אלכס קושניר: שלמה קרעי, נכון.

אייל לב ארי: לי לא הגיעו הסתייגויות.

אייל לב ארי: לכן אני בא ואומר: האם לחברי הכנסת כאן יש הסתייגויות?

ינון אזולאי: יש לי הסתייגויות.

ינון אזולאי: אתן לך את שלי, ובינתיים אחר כך תמשיך עם של קרעי.

אייל לב ארי: אמרתם שזה מכולם: לפני סעיף 1, יבוא סעיף מטרה: "מטרת החוק להסיר את כל החסמים להתרחבות פעילותם ספקי אשראי חוץ-בנקאיים".

אלכס קושניר: זהו?

ינון אזולאי: כן.

ינון אזולאי: קצר ביקשת.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: לא אושר

ינון אזולאי: אני גם לא עושה לך התייעצויות סיעתיות.

ינון אזולאי: בגלל שאנשים מחכים בחוץ.

אלכס קושניר: מעריך את זה מאוד.

ינון אזולאי: חוץ-בנקאי.

אלכס קושניר: מחוץ לבנק.

אייל לב ארי: לחילופין, מטרת החוק לאפשר ללקוחות המערכת הבנקאית להעביר את פעילותם הפיננסית מבנק אחד לאחר, באופן מקוון, נוח, מהיר ובטוח וללא עלות.

אלכס קושניר: מי בעד?

אלכס קושניר: מי נגד?

אלכס קושניר: לא אושר

אלכס קושניר: ההסתייגות לא התקבלה.

אייל לב ארי: בסעיף 1(1), אחרי המילה "בבורסה" יבוא "לניירות ערך".

אלכס קושניר: מי בעד?

אלכס קושניר: מי נגד?

אלכס קושניר: לא אושר

אלכס קושניר: ההסתייגות לא התקבלה.

אייל לב ארי: בסעיף 1(2), לאחר המילים "מתן אשראי", יבוא: "לגופים חוץ-בנקאיים".

אלכס קושניר: מי בעד?

אלכס קושניר: מי נגד?

אלכס קושניר: לא אושר

אלכס קושניר: ההסתייגות לא התקבלה.

אייל לב ארי: בסעיף 1(2)(ב), במקום "15 מיליארד שקלים חדשים" יבוא "20 מיליארד שקלים חדשים".

אלכס קושניר: מי בעד?

אלכס קושניר: מי נגד?

אלכס קושניר: לא אושר

אלכס קושניר: ההסתייגות לא התקבלה.

ינון אזולאי: איפה החוץ-בנקאיים, הם לא מצביעים איתי?

אייל לב ארי: לחילופין, במקום "15 מיליארד שקלים חדשים" יבוא "25 מיליארד שקלים חדשים".

אלכס קושניר: מי בעד?

אלכס קושניר: מי נגד?

אלכס קושניר: לא אושר

אלכס קושניר: לא התקבל.

אייל לב ארי: בסעיף 1(2)(ב), אחרי המילים "בראשות ניירות ערך", יבוא "ועדת הכספים של הכנסת".

אלכס קושניר: מי בעד?

אלכס קושניר: מי נגד?

אלכס קושניר: מה, אתה רוצה להיות הרגולטור של הדבר הזה?

אלכס קושניר: לא אושר

אלכס קושניר: ההסתייגות לא התקבלה, דרך אגב.

ינון אזולאי: אתה באמת שואל?

אלכס קושניר: לא.

אלכס קושניר: האמת שלא.

ינון אזולאי: זהו.

ינון אזולאי: כי הייתי נותן לך את התשובה האמיתית גם.

אייל לב ארי: בסעיף 1(2)(ב), בסופו יבוא המילים "ורשות ניירות ערך" – זה לעניין הגדרת מאסדר.

ינון אזולאי: פשוט רוקנת את עצמך מכל הסמכויות.

ינון אזולאי: אני רוצה לתת לך כמה.

אלכס קושניר: מי בעד?

אלכס קושניר: מי נגד?

אלכס קושניר: לא אושר

אלכס קושניר: לא התקבל.

אייל לב ארי: בסעיף 1(2)(ב), בהגדרה "תעודות התחייבות", במקום "270 ימים" יבוא "280 ימים"

אלכס קושניר: מי בעד?

אלכס קושניר: מי נגד?

אלכס קושניר: לא אושר

אלכס קושניר: ההסתייגות לא התקבלה.

אייל לב ארי: לחילופין, במקום "270 ימים" יבוא "275 ימים".

אלכס קושניר: מי בעד?

אלכס קושניר: מי נגד?

אלכס קושניר: לא אושר

אלכס קושניר: לא התקבל.

אייל לב ארי: בסעיף 1(3), אחרי פסקה (ב), בעצם במקום פסקה (ב) עד (ה), יבוא "ב', ג', ד' ו-ה'".

אלכס קושניר: מי בעד?

אלכס קושניר: מי נגד?

אלכס קושניר: לא אושר

אלכס קושניר: ההסתייגות לא התקבלה.

ינון אזולאי: מההסתייגות האחרונה, אני כבר אומר לך שאני רוצה התייעצות כי שלמה קרעי ביקש את ההסתייגויות שלו, אני מנסה בינתיים להשיג אותו, בסדר?

אלכס קושניר: אין בעיה, בסדר.

אלכס קושניר: אתה יכול גם לא לבקש התייעצות, אם הוא פה באזור, אחכה לו.

ינון אזולאי: לא, הוא לא נמצא פה.

ינון אזולאי: בגלל זה אני רוצה שהוא ישלח את זה לפחות ליועץ שלי, שנוכל להקריא את זה.

אלכס קושניר: אוקיי.

ינון אזולאי: אם הוא יבוא תוך כדי, אז אין בעיה.

אלכס קושניר: בסדר.

אייל לב ארי: אחרי פסקה 3, תבוא פסקה 4: "גופים חוץ-בנקאיים יחויבו לפתוח סניפים בעיקר בערי הפריפריה הגאוגרפית והחברתית".

אלכס קושניר: מי בעד?

אלכס קושניר: מי נגד?

אלכס קושניר: לא אושר

אלכס קושניר: לא התקבל.

אייל לב ארי: אחרי פסקה 3, יבוא פסקה 5: "הלוואות משכנתא בגופים חוץ-בנקאיים יינתנו לכל הפחות ל-35% מהלקוחות שאינם מסורבי משכנתא בגופים הבנקאיים".

אלכס קושניר: מי בעד?

אלכס קושניר: מי נגד?

אלכס קושניר: לא אושר

אלכס קושניר: לא התקבל.

אייל לב ארי: כרגע הסתיימו ההסתייגויות לסעיף 1.

אלכס קושניר: אפשר להצביע?

אלכס קושניר: אחר כך יש עוד סעיף?

אייל לב ארי: יש את סעיף 2 שהוא סעיף התחולה.

אלכס קושניר: אוקיי, אז בואו נצביע על 1.

ינון אזולאי: אוקיי, ואחר כך אני אבקש התייעצות בשביל לחכות לשלמה.

אלכס קושניר: כן.

אלכס קושניר: טוב, אז אני מבקש להצביע על סעיף 1 לחוק, מי בעד הסעיף?

אלכס קושניר: אושר

אלכס קושניר: סעיף 1 אושר.

אלכס קושניר: יש הסתייגויות לסעיף 2?

ינון אזולאי: אני נמנע, שכחת לשאול.

אלכס קושניר: אתה נמנע?

אלכס קושניר: אוקיי, אז יש אחד נמנע.

אייל לב ארי: לסעיף 2, המילה "לא" תימחק.

אלכס קושניר: מי בעד?

אלכס קושניר: הסתייגות.

אלכס קושניר: מי נגד?

אלכס קושניר: לא אושר

אלכס קושניר: ההסתייגות לא התקבלה.

אייל לב ארי: בסעיף 2, חבר הכנסת אזולאי, אתה רוצה להחליף את הנוסח, כי כרגע זה תחולת החוק כי רק לאחר שמענקי הקורונה לעסקים שנפגעו יועברו לאותם עסקים, או שאתה רוצה לקבוע תחילה?

ינון אזולאי: תחילה.

ינון אזולאי: בסדר.

אייל לב ארי: תחילה.

אייל לב ארי: תחילת החוק.

אייל לב ארי: "תחילתו של חוק זה לאחר שמענקי הקורונה לעסקים שנפגעו יועברו לאותם עסקים".

אלכס קושניר: מי בעד?

אלכס קושניר: מי נגד ההסתייגות?

אלכס קושניר: לא אושר

אלכס קושניר: לא התקבל.

ינון אזולאי: עכשיו פה תהיה התייעצות, אני מנסה לתפוס את שלמה.

אלכס קושניר: על ההסתייגות הבאה?

ינון אזולאי: האחרונה.

אלכס קושניר: אז תן לו להקריא אותה רגע.

משה גפני: - - - על כל ההסתייגויות, לא השארת לי הצבעה אחת.

ינון אזולאי: הרב גפני, מזל שהגעת, כל ההסתייגויות נפלו באמת פה אחד.

אלכס קושניר: כן, בבקשה.

אייל לב ארי: גם סעיף תחילה.

אייל לב ארי: "תחילתו של חוק זה לאחר מתן הוראות של הממונה על שוק ההון, ביטוח וחיסכון".

אלכס קושניר: התייעצות סיעתית?

ינון אזולאי: כן.

אלכס קושניר: חוזרים ב-15:02.

אלכס קושניר: טוב, אז אני יכול להצביע על ההסתייגות שלך, ינון?

ינון אזולאי: כן.

אלכס קושניר: ההסתייגות האחרונה של חבר הכנסת ינון אזולאי, מי בעד ההסתייגות?

אלכס קושניר: מי נגד ההסתייגות?

אלכס קושניר: לא אושר

אלכס קושניר: ההסתייגות לא התקבלה.

אלכס קושניר: אנחנו עוברים להסתייגויות של חבר הכנסת קרעי?

אייל לב ארי: כן.

אלכס קושניר: בבקשה.

אייל לב ארי: הסתייגות ראשונה, היא תהיה אחרי סעיף 1: "על אף האמור בחוק זה, החל מיום 1 בינואר 2024, תאגיד שחלות לגביו הוראות לגבי נזילות, יוכל להנפיק תעודות התחייבות בשיעור של 20 מיליארד, ותאגיד שלא מתקיים האמור לגביו, 10 מיליארד".

אלכס קושניר: אוקיי, מי בעד ההסתייגות?

אלכס קושניר: מי נגד?

אלכס קושניר: לא אושר

אלכס קושניר: ההסתייגות לא התקבלה.

אייל לב ארי: אחרי זה גם, טוב, זה יהיה בסוף לפני סעיף 1, אבל לא משנה.

אייל לב ארי: בסעיף 20(א)(א), הסיפא, החל במילים "אלא אם כן" תימחק.

אייל לב ארי: ובסופו יבוא "על האף האמור בסעיף 2, בסעיף 20(א) לחוק זה, תאגיד בנקאי שהחזיק אמצעי שליטה בתאגיד בנקאי אחר או בתאגיד אחזקה בנקאית, רשאי להמשיך אמצעי שליטה באותו תאגיד עד תום שנתיים מיום התחילה".

אלכס קושניר: מי בעד?

אלכס קושניר: מי נגד?

אלכס קושניר: לא אושר

אלכס קושניר: ההסתייגות לא התקבלה.

אייל לב ארי: גם סעיף נוסף אחרי סעיף 1: "אל אף האמור בחוק זה, כלל המאסדרים יפעלו לגבש שקיפות ללקוח בעת לקיחת משכנתא, בהתאם להנחיות הפיקוח על הבנקים, כך שההצעה ללקוח תכלול את הריבית הגלומה בתמהיל הכולל".

אלכס קושניר: מי בעד?

אלכס קושניר: מי נגד?

אלכס קושניר: לא אושר

אלכס קושניר: לא התקבל.

אייל לב ארי: זהו.

ינון אזולאי: זהו נראה לי.

אלכס קושניר: זהו.

אלכס קושניר: טוב, איל, אז אני יכול להעלות את סעיף 2?

אייל לב ארי: כן.

אלכס קושניר: סעיף 2, מי בעד הסעיף?

אלכס קושניר: מי נגד?

אלכס קושניר: אושר

אלכס קושניר: הסעיף אושר.

אלכס קושניר: החוק מוכן לקריאה שנייה ושלישית למליאה.

אלכס קושניר: וחבר הכנסת גפני, בירכת אותי היום שלוש פעמים.

משה גפני: לא, אני אחזור בתשובה.

משה גפני: זה לא - - -

אלכס קושניר: זה בכלל לא מובן מאליו.

אלכס קושניר: אבל אני רוצה רגע לסכם ולהגיד שבאמת החוק הזה הוא חוק חשוב מאוד, חשוב גם לעסקים, גם למשכנתאות.

משה גפני: איזה חוק?

אלכס קושניר: החוק שהעברנו עכשיו.

אלכס קושניר: הוא יוריד, הוא אמור להוריד באופן משמעותי את הריביות באמצעות פתיחת התחרות.

אלכס קושניר: היום גם ביטלנו את ההיטל על העסקת העובדים הזרים.

משה גפני: זה היה חשוב מאוד.

אלכס קושניר: שזה אני מאוד מקווה שיתגלגל בסופו של דבר להוזלת המחירים לצרכנים בכל התחומים, כי בעצם לא נשאר היום שום ענף שעליו יש היטל על העסקת עובדים זרים.

אלכס קושניר: זה גם משהו שחשוב שעשינו.

אלכס קושניר: גם הדיון על לשכת הפרסום הממשלתית, ראינו פה הרבה מאוד סיבות לדאגה, ואנחנו נמשיך לעקוב אחרי זה.

אלכס קושניר: אני חושב שבסך הכול היה - - -

משה גפני: נהניתי היום בוועדת הכספים.

אלכס קושניר: בדיוק מה שבאתי להגיד, בסך הכול היה יום מוצלח, חשוב, פורה.

ולדימיר בליאק: עוד יום סטנדרטי.

ינון אזולאי: אל תגזים, ולדימיר.

משה גפני: ולדימיר, ולדימר, עם כל הכבוד.

ינון אזולאי: ולדימיר, לאן אתה עף?

משה גפני: ולדימיר, עם כל הכבוד, אני יותר שנים ממך ואני אומר לך, לפעמים זה לא ככה.

אלכס קושניר: היו פה גם הרבה מאוד הסכמות, שזה גם לא מובן מאילו.

משה גפני: בסדר, היו דברים חשובים, ודברים שלא.

משה גפני: מה לעשות.

אלכס קושניר: לכן אני - - -

משה גפני: למשל החוק שאתה מביא מחר, שהולך לקצץ לוועדת הכספים את הכנפיים.

ולדימיר בליאק: נדבר על זה.

משה גפני: בסדר, לא חשוב.

משה גפני: אני רק רציתי לדעת, ראיתי שעשיתם שינוי בסדר היום.

משה גפני: והעברת למחר את הנושא הזה של הסיגריות האלקטרוניות.

אלכס קושניר: נכון.

משה גפני: מצאת איזה פתרון עם הבעיות שעלו בדיון?

אלכס קושניר: ביקשתי להכניס שני תיקונים עיקריים, אחד זה להשוות את הנוסחה של הסיגריות האלקטרוניות החד פעמיות לנוזל, כדי שתהיה אותה שיטה.

ינון אזולאי: שאז זה יעלה רק 70 או 80 שקלים במקום 250, כמו שרצינו בהתחלה, ואז הם ימשיכו, הנוער ימשיך להיות במקום הזה.

אלכס קושניר: ואז, חבר הכנסת ינון אזולאי, חייב לדברר אותי, חייב.

ינון אזולאי: לא לדברר, אני מסביר לאנשים את מה שאתה מסתיר.

אלכס קושניר: כן, אני לא מסתיר כלום.

ינון אזולאי: לא, אבל זאת התוצאה.

אלכס קושניר: והדבר השני, חברת הכנסת גפני - - -

משה גפני: פה הוא יכול לדבר כפול, בגלל שהוא מייצג גם אותי.

אלכס קושניר: אז למה אתה מדבר?

ולדימיר בליאק: וגם את שלמה קרעי.

אלכס קושניר: אז למה אתה מדבר?

משה גפני: נכון, זאת באמת שאלה טובה, אני שואל את עצמי גם - - -

אלכס קושניר: והדבר השני שביקשתי לעשות זה לשנות את החישוב של ערך לקופסת סיגריות, במקום 0.7 מיליליטר, למיליליטר אחד.

אלכס קושניר: כי הנוסחה שהוצגה לנו בעצם מסתמכת על ג'ול שכבר לא קיים, ואז זאת הייתה פשוט פרסומת של ג'ול, וכל בר דעת שפעם החזיק סיגריה ביד מבין שסיגריה אחת זה הרבה יותר מעשר שאיפות.

אלכס קושניר: זה בין 15 ל-17 שאיפות.

אלכס קושניר: לכן זה הרבה יותר - - -

ולדימיר בליאק: אגב, גם מי שלא החזיק.

ולדימיר בליאק: כמוני.

אלכס קושניר: גם מי שלא החזיק.

ינון אזולאי: אתה גם מדברר אותו?

ינון אזולאי: אל תיקח לי את התפקיד, עד שיש - - -

אלכס קושניר: זה בסך הכול, הרי המטרה שלנו היא להטיל מס זהה, ולא מס עודף.

אלכס קושניר: ולכן שתי הפעולות האלה שעשינו, אני חושב שאנחנו עושים צדק ועושים מס זהה למוצרי האידוי למיניהם, לבין מוצרי הסיגריות הרגילות.

אלכס קושניר: אני נועל את הישיבה היום, וניפגש מחר בשעה תשע.

אלכס קושניר: תודה רבה.